b"\n_START_ARTICLE_\nKoninklijke Voetbal Club Westerlo\n_START_SECTION_\nHist\xc3\xb2ria\n_START_PARAGRAPH_\nL'equip fou fundat per primer cop l'any 1917 per un grup d'estudiants, i fou anomenat Sportkring De Bist Westerlo. Despr\xc3\xa9s de cinc anys d'exist\xc3\xa8ncia el club es desf\xc3\xa9u. El 1931 es cre\xc3\xa0 el Bist Sport, que dos anys m\xc3\xa9s tard canvi\xc3\xa0 el seu nom a Sportkring Westerlo. Aquelles dates, alguns jugadors deixaren el club i crearen el Westerlo Sport, club que ingress\xc3\xa0 a la federaci\xc3\xb3 el 1935 amb n\xc3\xbamero de matr\xc3\xadcula 2024. L'any 1939 guany\xc3\xa0 la lliga provincial. El 5 d'agost de 1942, els dos clubs de la ciutat, Sportkring Westerlo i Westerlo Sport decidiren unir-se per formar el club anomenat V.C. Westerlo. Fou campi\xc3\xb3 de la segona divisi\xc3\xb3 d'Anvers el 1960. Vuit anys m\xc3\xa9s tard jug\xc3\xa0 la primera competici\xc3\xb3 nacional, la Promoci\xc3\xb3, on fou campi\xc3\xb3, ascendint a tercera el 1969. Despr\xc3\xa9s de diversos descensos i ascensos, el 1993 puj\xc3\xa0 per primer cop a Segona Divisi\xc3\xb3, i el 1997 a Primera. L'any 1996 li fou atorgat el t\xc3\xadtol de reial esdevenint Koninklijke V.C. Westerlo. Guany\xc3\xa0 la Copa belga la temporada 2000-01.\n_START_SECTION_\nFutbolistes destacats\n_START_PARAGRAPH_\nL'\xc3\xbanic jugador qui ha estat internacional amb la selecci\xc3\xb3 belga mentre era jugador del Westerlo ha estat Toni Brogno (7 partits essent jugador del Westerlo)."